પાઠ 9
પાપ માટે બલિદાન
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	10, 11, 17

	હેતુ
	શીખવવું કે બલિદાન પાપ દૂર કરે છે.

	શિક્ષકની તૈયારી
	ઈશ્વરને પ્રાર્થના કરો કે તે દરેક વિદ્યાર્થીને સમજવામાં મદદ કરે કે ઈસુ તેના/તેણીના પાપ માટે ક્રૂસ પર મરણ પામ્યા. પછી લેવીય 6:1-7, નિર્ગમન 12:1-14 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	યોહાન 1:29
જુઓ, ઈશ્વરનું હલવાન જે જગતનું પાપ દૂર કરે છે.



પાઠની યોજના
પ્રસ્તાવના
ઘરમાં કોઈ છોકરો કે છોકરી કંઈક ખોટું કરે અને તેમને જે સજા થાય તેની વાર્તા બનાવો. જ્યારે આપણે ખોટું કરીએ છીએ ત્યારે તેનું પરિણામ ભોગવીએ છીએ. આપણને સજા થાય છે.
પાઠના મુખ્ય મુદ્દાઓ
	1.ગયા અઠવાડિયે આપણે ઈશ્વરે પોતાના લોકોને આપેલી આજ્ઞાઓ વિશે સાંભળ્યું. તેમાંની કેટલીક કઈ હતી? ચિત્ર 10 બતાવો.
	2.આપણે ઘણી વાર ઈશ્વરની આજ્ઞાઓ તોડીએ છીએ. ઈશ્વરે પહેલી વાર આજ્ઞાઓ આપી તે દિવસોમાં, જ્યારે માણસ તે આજ્ઞાઓ તોડે ત્યારે તેણે પ્રાણીનું બલિદાન આપીને બતાવવું પડતું કે તેને કેટલો પસ્તાવો છે. ચિત્ર 11 બતાવો. પ્રાણી સંપૂર્ણ હતું. માણસ તેને યાજક પાસે લઈ જતો. તે તેને મારતો. જ્યારે આપણે પાપ કરીએ ત્યારે આપણે મરવું જોઈએ કારણ કે આપણે ઈશ્વરની આજ્ઞા તોડી છે. પાપ કરનાર માણસને બદલે પ્રાણીને મારવામાં આવ્યું.
	3.મુસા ઈશ્વરના બધા લોકોને ઇજિપ્તમાંથી બહાર લઈ ગયો જ્યાં તેઓ ગુલામ હતા. કહો કે મુસાએ લોકોને ખાસ ભોજન તૈયાર કરવા કેવી રીતે કહ્યું. તેમણે ઘેટાનું રક્ત બારસાખ પર લગાડવાનું હતું, નિર્ગમન 12:2-11.
	4.ઈશ્વરે ઇજિપ્તવાસીઓને તેમના પાપ માટે સજા કરી. તેમણે તેમને દસ વિનાશક આફતોથી સજા કરી, જેમાંની છેલ્લી આફત પ્રથમજનિત પુત્રનું મરણ હતી. પરંતુ જો ઈશ્વરે બારસાખ પર રક્ત જોયું તો તેમણે તે ઘર ઓળંગી દીધું, નિર્ગમન 12:12-13.
	5.આપણે હવે ઘેટાનું બલિદાન આપતા નથી (ચિત્ર 11 તરફ આંગળી ચીંધો) કારણ કે ઈશ્વરે પોતાના પુત્ર ઈસુને આપણા પાપ માટે બલિદાન થનાર હલવાન તરીકે મોકલ્યા. ચિત્ર 17 બતાવો.
પુનરાવર્તન
પાઠનું ટૂંકું પુનરાવર્તન કરો જેથી ખાતરી થાય કે બાળકો સમજે છે કે ક્રૂસ પર ઈસુનું સંપૂર્ણ બલિદાન એનો અર્થ છે કે આપણે ઈશ્વરનાં બાળકો બની શકીએ અને તેમના કુટુંબના બની શકીએ. ઈસુએ પોતાના મૂલ્યવાન રક્તથી આપણને બચાવ્યા છે.
મુખપાઠની કલમ શીખવો
પાઠ પ્રત્યે આપણો પ્રતિભાવ
ઈશ્વરે ઈસુને મારા પાપ માટે મરવા મોકલ્યા. વર્ગ પાસે શાંતિથી મુખપાઠની કલમ બોલાવો અને “જગત” ને બદલે તેઓ પોતાનું નામ મૂકે.

